GPSC ปลื้ม! กำไรปี 58 พุ่งแตะ 1.91 พันลบ.เติบโตกว่า 20% จากปีก่อน
GPSC ปลื้ม! กำไรปี 58 แตะ 1.91 พันลบ.เติบโตกว่า 20% จากปีก่อนมีกำไร 1.58 พันลบ.เหตุมีปริมาณการขายไฟฟ้าที่เพิ่มขึ้น รวมถึงมีกำไร-ปันผลจากบริษัทร่วมทุนและบ.ย่อย
11 ก.พ. 2559

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC รายงานผลการดำเนินงานประจำปี 2558 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 1.91 พันล้านบาท หรือมีกำไรสุทธิ 1.40 บาทต่อหุ้น หรือเติบโต 21% เทียบกับช่วงเดียวกันของปีก่อนที่มีกำไรสุทธิ 1.58 พันล้านบาท หรือมีกำไรสุทธิ 1.41 บาทต่อหุ้น
โดยผลการดำเนินงานที่มีกำไร เนื่องจากบริษัทมีปริมาณการขายไฟฟ้าที่เพิ่มขึ้น รวมถึงการได้รับเงินปันผลจากบริษัท ราชบุรีเพาเวอร์ จากัด (RPCL) ที่บริษัทถือหุ้นในสัดส่วนร้อยละ 15 และการเพิ่มขึ้นของส่วนแบ่งกำไรจากเงินลงทุนในบริษัทร่วมและการร่วมค้า
พร้อมกันนี้ บริษัทเตรียมจ่ายปันผลจากกำไรสะสม โดยจ่ายเป็นเงินสดอัตรา 0.60 บาทต่อหุ้น และขึ้นเครื่องหมาย XD วันที่ 24 ก.พ. 2559 กำหนดจ่ายปันผลวันที่ 12 เม.ย. 2559